સ્પંદન ટ્રસ્ટ દ્વારા થતી આ ઉમદા પ્રવૃત્તિ માટે અમદાવાદ સ્પંદન ટ્રસ્ટ સદસ્ય ડૉ. કોમલ સરધારા તથા બંસરી કલસરીયા અંધજન મંડળમાં પરવાનગી માટે ગયા હતા. ત્યાંના સંચાલકો સાથે સંવાદ કરીને નેત્રહીન બાળકો માટેની જરૂરિયાતો વિશે માહિતી પ્રાપ્ત કરી હતી. તથા આ નેત્રહીન બાળકો દ્વારા થતી સર્જનાત્મક પ્રવૃત્તિઓ નિહાળી હતી. સામાન્યત: અંધજનોની જરૂરિયાતો સામાન્ય માનવી કરતા થોડી અલગ હોવાથી તેઓને શું ભેટ આપી શકાય તે અંગે ચર્ચા - વિચારણા ચાલી હતી. જેના નિષ્કર્ષ સ્વરૂપે આ અંધ વિદ્યાર્થીઓ માટે સાબુ, શેમ્પૂ, ટૂથ પેસ્ટ, હેર ઓઇલ, ડિટરજન્ટ પાઉડર વગેરે આપવાનો નિર્ણય લેવામાં આવ્યો હતો. સ્પંદન ટ્રસ્ટ પ્રેસિડેન્ટ ડૉ. પાર્થ ગોલ આ કાર્યક્રમમાં હાજરી આપવા માટે રાજસ્થાનથી પોતાના વ્યસ્ત સમયપત્રક વચ્ચે પણ ઉપસ્થિત રહ્યા હતા.